Document ID: 32007R1547

KOMISJONI MÄÄRUS (EÜ) nr 1547/2007,
20. detsember 2007,
üleminekuaja kehtestamise kohta Cabo Verde Vabariigi kõrvaldamiseks nende vähim arenenud soodustatud riikide nimekirjast, kelle suhtes kohaldatakse erikorda, vastavalt nõukogu määrusele (EÜ) nr 980/2005 üldiste tariifsete soodustuste kava kohaldamise kohta
EUROOPA ÜHENDUSTE KOMISJON
võttes arvesse Euroopa Ühenduse asutamislepingut,
võttes arvesse nõukogu 27. juuni 2005. aasta määrust (EÜ) nr 980/2005 üldiste tariifsete soodustuste kava kohaldamise kohta, (1) eriti selle artikli 12 lõiget 7,
ning arvestades järgmist:
(1)
Cabo Verde Vabariik (edaspidi „Cabo Verde”) kuulub nende vähim arenenud soodustatud riikide nimekirja, kelle suhtes kohaldatakse ühenduse üldiste tariifsete soodustuste erikorda.
(2)
Määruse (EÜ) nr 980/2005 artikli 12 lõikega 7 nähakse ette, kui Ühinenud Rahvaste Organisatsioon jätab riigi vähim arenenud maade nimekirjast välja, kõrvaldatakse see riik kõnealuse erikorra alusel soodustatud riikide nimekirjast. Artiklis sätestatakse ka, et erikorra alusel vähim arenenud riikidele tagatud tariifsete soodustuse kaotamisega kaasnevate mis tahes kahjulike mõjude leevendamiseks tuleks kehtestada vähemalt kolme aasta pikkune üleminekuaeg.
(3)
Ühinenud Rahvaste Organisatsioon jätab Cabo Verde vähim arenenud maade nimekirjast välja alates 1. jaanuarist 2008. (2)
(4)
Cabo Verde peaks seega kuuluma kuni 2010. aasta lõpuni nende vähim arenenud soodustatud riikide hulka, kelle suhtes kohaldatakse ühenduse üldiste tariifsete soodustuste erikorda.
(5)
Käesoleva määrusega ette nähtud meetmed on kooskõlas üldiste soodustuste komitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Cabo Verde Vabariik kõrvaldatakse määruse (EÜ) nr 980/2005 I lisas sätestatud erikorra alusel soodustatud vähim arenenud riikide nimekirjast 1. jaanuaril 2011.
Artikkel 2
Käesolev määrus jõustub kolmandal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 20. detsember 2007

Labels: 3
13
19
18